CELEX: 32020D0244
Language: da
Date: 2020-01-20 00:00:00
Title: Rådets afgørelse (EU) 2020/244 af 20. januar 2020 om indgåelse på Den Europæiske Unions vegne af den udvidede partnerskabs- og samarbejdsaftale mellem Den Europæiske Union og dens medlemsstater på den ene side og Republikken Kasakhstan på den anden side

25.2.2020   
               
               
                  DA
               
               
                  Den Europæiske Unions Tidende
               
               
                  L 52/1
               
            
         RÅDETS AFGØRELSE (EU) 2020/244
         af 20. januar 2020
         om indgåelse på Den Europæiske Unions vegne af den udvidede partnerskabs- og samarbejdsaftale mellem Den Europæiske Union og dens medlemsstater på den ene side og Republikken Kasakhstan på den anden side
         RÅDET FOR DEN EUROPÆISKE UNION HAR —
         under henvisning til traktaten om Den Europæiske Union, særlig artikel 37 og artikel 31, stk. 1,
         under henvisning til traktaten om Den Europæiske Unions funktionsmåde, særlig artikel 91, artikel 100, stk. 2, og artikel 207 og 209 sammenholdt med artikel 218, stk. 6, litra a), og artikel 218, stk. 8, andet afsnit,
         under henvisning til fælles forslag fra Europa-Kommissionen og Unionens højtstående repræsentant for udenrigsanliggender og sikkerhedspolitik,
         under henvisning til godkendelse fra Europa-Parlamentet (1), og
         ud fra følgende betragtninger:
         
                     (1)
                  
                  
                     I overensstemmelse med Rådets afgørelse (EU) 2016/123 (2) blev den udvidede partnerskabs- og samarbejdsaftale mellem Den Europæiske Union og dens medlemsstater på den ene side og Republikken Kasakhstan på den anden side (»aftalen«) undertegnet den 21. december 2015 med forbehold af senere indgåelse.
                  
               
                     (2)
                  
                  
                     Aftalen et vigtigt skridt i retning af øget politisk og økonomisk engagement i Centralasien fra Unionens side. Ved at styrke den politiske dialog og forbedre samarbejdet på en lang række områder vil den danne grundlag for et mere effektivt bilateralt engagement med Republikken Kasakhstan.
                  
               
                     (3)
                  
                  
                     Aftalen bør godkendes —
                  
               VEDTAGET DENNE AFGØRELSE:
         
            Artikel 1
            Den udvidede partnerskabs- og samarbejdsaftale mellem Den Europæiske Union og dens medlemsstater på den ene side og Republikken Kasakhstan på den anden side godkendes herved på Unionens vegne (3).
         
         
            Artikel 2
            Formanden for Rådet udpeger den eller de personer, som på Unionens vegne er beføjet til at foranstalte den notifikation, der er omhandlet i aftalens artikel 281, stk. 1, med henblik på at udtrykke Unionens samtykke i at blive bundet af aftalen (4).
         
         
            Artikel 3
            Denne afgørelse træder i kraft på dagen for vedtagelsen.
         
         
            Udfærdiget i Bruxelles, den 20. januar 2020.
            
               
                  På Rådets vegne
               
               J. BORRELL FONTELLES
               
                  Formand
               
            
         
         
            (1)  Godkendelse af 12.12.2017 (endnu ikke offentliggjort i EUT).
         
            (2)  Rådets afgørelse (EU) 2016/123 af 26. oktober 2015 om undertegnelse på Den Europæiske Unions vegne og om midlertidig anvendelse af den udvidede partnerskabs- og samarbejdsaftale mellem Den Europæiske Union og dens medlemsstater på den ene side og Republikken Kasakhstan på den anden side (EUT L 29 af 4.2.2016, s. 1).
         
            (3)  Aftalen er offentliggjort i EUT L 29 af 4.2.2016, s. 3, sammen med afgørelsen om undertegnelse.
         
            (4)  Datoen for ikrafttræden af aftalen offentliggøres i Den Europæiske Unions Tidende på foranledning af Generalsekretariatet for Rådet.